*Kitos reikšmės – Černobylis (reikšmės).*

| Černobylisukr. *Чорнобиль* |
| --- |
| *Miesto gatvė* |
|  |
| 

ČernobylisČernobylis

51°16′0″ š. pl. 30°13′00″ r. ilg.﻿ / ﻿51.26667°š. pl. 30.21667°r. ilg.﻿ / 51.26667; 30.21667﻿ (Černobylis)Koordinatės: 51°16′0″ š. pl. 30°13′00″ r. ilg.﻿ / ﻿51.26667°š. pl. 30.21667°r. ilg.﻿ / 51.26667; 30.21667﻿ (Černobylis) |
|  |
| Laiko juosta: (UTC+2)------ vasaros: (UTC+3) |
|  |
| **Valstybė** | Ukrainos vėliava Ukraina |
| **Sritis** | Kijevo sritis Kijevo sritis |
|  |
| **Gyventojų** (2016) | 764  |
|  |
|  **Vikiteka** | Černobylis |

**Černobylis** arba **Čornobylis** (ukr. *Чорнобиль*, iš ukr. *чорнобиль* 'paprastasis kietis', rus. *Чернобыль*) – miestas šiaurės Ukrainoje, Kijevo srityje, 90 km į šiaurę nuo Kijevo, 15 km nuo sienos su Baltarusija. 1986 m. miestas evakuotas dėl Černobylio atominės elektrinės avarijos, po kurios mieste iš 14 000 gyv. liko tik apie 420 gyv.

Pavadinimo kilmė
----------------

Radiacinė tarša aplink Černobylį, 1996 m.
Černobylio apylinkių vaizdas iš Rusijos kosminės stoties „MIR", 1997 m.
Vienas iš aiškinimų teigia, kad miesto pavadinimas ukr. *Чорнобиль* kilęs iš ukr. *чорний* 'juodas' + ukr. *билля* 'žolės stiebas'. Kartu žodžiai, kaip numanoma, gali reikšti sudegusią žolę, arba išdegusius laukus, kurie atnešė maisto nepriteklių.

Istorija
--------

Žemėlapyje pažymėtas jau 1595 m. Černobylis buvo svarbus ryšių, prekybos ir komercijos centras, ypač XIX a. Už 13 km į šiaurę–šiaurės vakarus nuo miesto 1970 m. buvo pradėta statyti Černobylio atominė elektrinė. 1985 m. Černobylyje gyveno apie 14 000 gyv. Netoli buvo pastatytas Duga radaras, kurio naudojimą po avarijos teko nutraukti.

### Černobylio avarija

*Pagrindinis straipsnis – Černobylio avarija*.
1986 m. balandžio 26 d. 01:23 vietiniu laiku, manoma dėl operatorių klaidos ir trūkumų RBMK tipo reaktorių konstrukcijoje, įvyko didžiausia pasaulyje atominės jėgainės avarija, turėjusi globalaus masto pasekmių. Sprogus reaktoriui ir kilus gaisrui į aplinką pateko radioaktyvios medžiagos. Oficialiai žuvo 56 žmonės, avarijos metu iš miesto ir apylinkių buvo evakuota apie 130 tūkst. gyventojų (įskaitant Pripetės ir Opačičių miestus). Apylinkėse gyvenama tik vyresnio amžiaus žmonių, kurie netiki radiacija arba nenori palikti gimtosios žemės. Dabar reaktorius yra užbetonuotas sarkofage, o šis dengtas nauja apsaugine arka, tačiau Černobylio zona išlieka viena iš pačių radioaktyviausių vietų visoje Žemėje. Apsaugos zona aplink Černobylio AE yra 30 km spinduliu. Šiuo metu Černobylyje gyvena tik pakaitomis dirbantys 3000 mokslininkų.

Įvairiais skaičiavimais dėl priežasčių susijusių su katastrofa žuvo 10 tūkstančių žmonių, dar 3,5 milijono susirgo. Dėl radiacijos, skydliaukės vėžys padažnėjo dešimčia kartų. Černobylio jėgainė elektrą gamino dar 14 metų – iki 2000 m.

Gyventojai
----------

|  |
| --- |
|  **Demografinė raida tarp 1979 m. ir 2009 m.** |
| **1979 m.sur.** | **1986 m.** | **1987 m.** | **1989 m.sur.** | **2001 m.sur.** | **2009 m.** |
| 9 850 | 14 000 | 1 020 | 890 | 630 | 420 |
| 

| Demografinės raidos histograma |
| --- |
| 
 |

 |

Galerija
--------

* Maisto prekių parduotuvėlė Černobylyje.Maisto prekių parduotuvėlė Černobylyje.
* Apleistas namas Černobylyje.Apleistas namas Černobylyje.
* Įvažiavimas į Černobylio miestą.Įvažiavimas į Černobylio miestą.
* Medalionas mamoms, praradusioms savo vaikus dėl katastrofos.Medalionas mamoms, praradusioms savo vaikus dėl katastrofos.
* Šv. Juozapo bažnyčia Černobylyje.Šv. Juozapo bažnyčia Černobylyje.
* Apleistas namas Černobylyje.Apleistas namas Černobylyje.

Šaltiniai
---------

1. ↑  Pasaulio vietovardžiai. Europa. Černòbylis

Nuorodos
--------

|  |  |
| --- | --- |
|  | **Vikiteka: Černobylis** – vaizdinė ir garsinė medžiaga  |

* Pripetė – miręs miestas Archyvuota kopija 2015-10-24 iš Wayback Machine projekto.
* Chernobyl Nuclear Disaster **(**angl.**)**